Diari Oficial de la Generalitat Valenciana


Sumari del DOGV 4163, del 08-01-2002 (2001/12835)

ACORD de 31 d'octubre de 2001, de la Comissió Territorial d'Urbanisme d'Alacant, relatiu a l'homologació i pla de reforma interior Carlos Arniches d'Ondara.
------------------------------------------------------------------------------------------------------------------------------------------------------------

### Dades del document

Número de DOGV
:   4163

Data del DOGV
:   08-01-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/12915


Data del document
:   31-10-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Ondara
    * pla d'urbanisme

ACORD de 31 d'octubre de 2001, de la Comissió Territorial d'Urbanisme d'Alacant, relatiu a l'homologació i pla de reforma interior Carlos Arniches d'Ondara. [2001/X12349]
  
Vist l'expedient de referència i segons els antecedents i les consideracions següents:
  
Antecedents de fet
  
Primer. L'Ajuntament, per Acord del ple del dia 26 d'octubre de 2000, va acordar l'exposició pública, mitjançant anuncis apareguts en el Diari Oficial de la Generalitat Valenciana, de 16 de novembre de 2000, i en un dels diaris de major difusió provincial el 6 de novembre de 2000. Es van presentar quatre al·legacions, les quals consten en l'expedient, junt amb informe tècnic respecte d'això. L'Ajuntament, en sessió plenària de 5 de maig de 2001, va aprovar provisionalment l'homologació i pla de reforma interior referits.
  
Segon. La documentació de l'homologació està integrada per memòria informativa i justificativa i plans, i la del pla de reforma interior constituïda per memòria informativa i justificativa, i plans d'informació i d'ordenació, i s'inclouen connexions amb les xarxes d'infraestructures i serveis existents.
  
Tercer. L'objecte de l'expedient és l'homologació d'un àmbit de 3.776,95 m2 de sòl classificat com a urbà d'ús residencial en l'instrument de planejament vigent a Ondara, i es completen les determinacions d'ordenació estructural relatives a la delimitació de la unitat d'execució 1/2000 no fixades en el Pla General vigent, que permeten el desenvolupament i l'aprovació del pla de reforma interior que es proposa per al mateix àmbit, d'acord amb el que preveu la disposició transitòria segona de la Llei reguladora de l'Activitat Urbanística (LRAU).
  
L'instrument de planejament vigent a Ondara és un Pla General, aprovat definitivament per Acord de la Comissió Territorial d'Urbanisme de 25 de maig de 1988.
  
L'àmbit de la proposta està afectat per zona de risc d'inundació dins dels mapes de la cartografia temàtica editats per aquesta Conselleria en risc 1 freqüència alta i calat alt atés que limita a l'oest amb el barranc de la Alberca. Pel que fa al Patricova, recau sobre l'àmbit de la proposta una actuació programada, amb codi EAC30 de reforma de canalització urbana, agent encarregat COPUT-H i prioritat alta.
  
De conformitat amb el que disposa la Instrucció de Planejament 1/96, de 23 de gener, sobre l'homologació dels plans d'urbanisme a la LRAU, l'homologació és declarativa i complementària.
  
L'Homologació estableix el següent:
  
1. Defineix el sector i estableix la Unitat d'Execució 1/2000, amb una superfície de 3.776,95 m2 i delimitat al:
  
\* Nord: c/ Serra i c/ dels Llimoners.
  
\*Sud: mitgeres d'edificis que donen al c/ Escorxador i la plaça Picor nell.
  
\* Est: c/ Llimoners i parts posteriors d'edificis que donen al c/ Major.
  
\* Oest: llit del riu Alberca.
  
2. No afecta cap altre aspecte de l'instrument de planejament vigent.
  
El Pla de Reforma Interior, en desenvolupament de les determinacions de l'homologació, es limita estrictament a establir els usos i les cessions del sector sense alterar el que fixen les normes urbanístiques vigents, i s'incorpora un pla de connexions amb les xarxes d'infraestructures i els serveis existents.
  
Cal destacar que, en la memòria se cita que es pretén realitzar a través del programa les operacions de moderar densitats, reequipar barris sencers, o modernitzar la seua destinació urbanística, que l'article 12.D de la LRAU atribueix als plans de reforma interior.
  
Quart. Consten en l'expedient els informes sectorials següents:
  
Ministeri de Medi Ambient, Confederació Hidrogràfica del Xúquer, amb data 15 de juny de 2000, pels quals s'autoritza, amb condicions, la construcció d'una urbanització en zona de policia del barranc de la Alberca.
  
Consideracions tecnicojurídiques
  
Primera. El procediment seguit per l'Ajuntament resulta d'acord amb el que preveu la disposició transitòria 1a de la LRAU i els articles 52, 54 i 39 de la mateixa llei, i en el punt III de la Instrucció de Planejament 1/96, de 23 de gener, sobre l'Homologació dels Plans d'Urbanisme a la LRAU.
  
Segona. La documentació es pot considerar completa, a l'efecte del compliment de l'article 75 del RPCV relatius a la documentació integrant dels plans de reforma interior, i de l'apartat II.9 de la Instrucció de Planejament 1/96, de 23 de gener, sobre l'homologació dels plans d'urbanisme a la LRAU, d'acord amb les característiques del municipi i de l'operació de planejament pretesa.
  
Tercera. Les determinacions contingudes en el present expedient es consideren, en línies generals, correctes des del punt de vista de les exigències de política urbanística i territorial de la Generalitat Valenciana, tal com s'arreplega en l'article 40 de la LRAU, i no hi ha cap obstacles per a la seua aprovació definitiva. No obstant això, es recorda a l'Ajuntament que:
  
1. En la memòria del document es diu que es pretén realitzar a través del programa les operacions de moderar densitats, reequipar barris sencers, o modernitzar la seua destinació urbanística, que l'article 12.D LRAU atribueix als plans de reforma interior. Per tant, s'ha d'eliminar de la memòria la referència que es realitzaran a través de programa o, si és procedent, introduir-les en aquest tràmit.
  
2. Atés que l'àmbit de la proposta està afectat per una actuació estructural programada en el Patricova, d'acord amb el representant de Recursos Hidràulics en la comissió informativa d'Urbanisme d'aquesta Comissió, no hi ha inconvenient per a l'aprovació definitiva de l'expedient, no obstant això es recorda a l'Ajuntament que estarà afectat per les determinacions que en el seu dia acorde el Patricova.
  
Quarta. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'aprovació definitiva de modificacions puntuals de Pla General de municipis de menys de 50.000 habitants, de conformitat amb el que disposa els articles 55.1 I 39 de la LRAU, en relació amb els articles 6.d, 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals citats, la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, i la resta de disposicions de general i pertinent aplicació, la Comissió Territorial d'Urbanisme acorda:
  
1. Aprovar definitivament l'homologació i pla de reforma interior parcial Carlos Arniches del municipi d'Ondara, amb les observacions de la consideració tecnicojurídica tercera.
  
2. Publicar íntegrament el present acord d'aprovació en el Diari Oficial de la Generalitat Valenciana a l'efecte de la seua immediata entrada en vigor, de conformitat amb el que disposen els apartats 2 i 4.b) de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, ja que no disposa del document de normes urbanístiques.
  
Contra el present acord, que no posa fi a la via administrativa, es podrà interposar recurs d'alçada davant el conseller d'Obres Públiques, Urbanisme i Transports, en el termini d'un mes, segons disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, i l'article 14.2 del Reglament dels Òrgans Urbanístics de la Generalitat Valenciana.
  
Alacant, 31 d'octubre de 2001.- La secretària de la Comissió Territorial d'Urbanisme: Rosario Berjón Ayuso.